Fost it-toroq li probabbli tieħu l-inkjesta li qed issir dwar l-assassinju tal-ġurnalist Slovakk Ján Kuciak u t-tfajla tiegħu aktarx li jkun hemm investigazzjoni dwar dak kollu li kien involut fih in-negozjant magħruf Slovakk Marian Kočner. Skont rapport f'The Spectator tal-lum, f'Settembru li għadda Ján Kuciak ħa azzjoni kriminali kontra Marian Kočner, talli heddu. Kočner kien is-sid ta' appartament li kien jifforma parti minn proprjetà lussuża li Kuciak investiga fuq korruzzjoni. Aktar tard, hu biegħ l-appartament. "Diġà għaddew 44 ġurnata minn meta ħadt passi kriminali kontra MK talli heddidni," kiteb Kuciak fuq Facebook fil-ħarifa. "Minkejja f'dan, il-każ tiegħi probabbli li s'issa għadu lanqas ġie assenjat biex jinstema'." Aktar riċenti, Kuciak kiteb li l-kumpanija Real Štúdio K.F.A, li bniet il-kumpless Five Star Residence li fih kellu sehem Kočner, dalwaqt tisparixxi, bid-djun tagħha probabbli jisparixxu magħha. Marian Kočner għandu rabta ma' Malta. Rapport ta' Karl Stagno Navarra fil-MaltaToday li jmur lura għall-2012 jgħid li Marian Kočner irċieva pagament finanzjarju ta' 4 miljun ewro li ġie mħallas minn kont f'bank Malti li mhux identifikat. Skont l-awtoritajiet tas-sigurtà Slovakki dan il-ħlas għandu rabta ma' allegat tixħim li sar lil politiċi fis-Slovakkja. Il-pagament sar fis-7 ta' Diċembru 2011. Filmati li ħarġu ta' Kočner – li ħafna jemmnu li huwa involut fil-kriminalità organizzata – jiddiskuti l-istruttura tal-partit Slovakk SaS mal-mexxej tal-partit Richard Sulik, komplew iqanqlu l-għadab tal-pubbliku għall-mod kif il-politiċi Slovakki qed ibigħu lilhom infushom lin-negozjanti l-kbar, waqt li l-poplu jkollu jħallas il-prezz għad- deals kappriċċjużi ta' bejniethom. Il-pagament fenomenali partikolari li kien sar fl-2011 kien qajjem mistoqsijiet serji dwar il-falliment tal-proċess tad- due diligence f'Malta. Previous: Tolleranza żero għall-korruzzjoni Next: Ikkonfronta r-realtà window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Ir-rabta ma' Malta tan-negozjant Slovakk li hedded lill-ġurnalist maqtul